སྤྱིར་ཉམས་འགྱུར་ཞེས་པའི་ཐ་སྙད་དེའི་འགྱུར་ཞེས་པ་ནི་བདེ་སྡུག་ཅི་རིགས་ཡིད་ཀྱི་ཀུན་སློང་གིས་གཡོས་ནས་ལུས་ངག་ཏུ་མ་ཤར་བའི་གནས་སྐབས་ལ་ཟེར་ཞིང་།ཉམས་ཞེས་པ་ནི་དེ་ཉིད་ལ་རང་སྟོབས་རྒྱས་ནས་དབུགས་ཀྱི་རྒྱུ་བ་ལ་ཡང་རྒྱུན་ལྡན་དང་མི་འདྲ་བར་ཞི་ཁྲོ་ཅི་རིགས་ཀྱིས་ཚུགས་ཀ་སྟེ་འཛུམ་མདངས་དང་ཁྲོ་གཉེར་སོགས་ཕྱི་ལུས་ངག་ཏུ་ཤར་བའི་རྣམ་པ་ཟེར།གླུ་བ་གླུ་མ་སུ་ཞིག་གིས་དགའ་སྡུག་ཅི་རིགས་གླུ་གཞས་གང་གང་ལེན་པའི་སྐབས་སུ་ཚིག་དང་དབྱངས་ཀྱི་མཚོན་སྟངས་ལ་བསྟུན་ཏེ་དགའ་ཁྲོ་ཅི་རིགས་ཀྱི་རྣམ་འགྱུར་ཕྱི་རུ་འཛིན་དགོས་སོ།།